దూరం నుంచే భారత్ నిఘా.. ‘డ్రాగన్’ కదిలితే మళ్లీ ముందుకే!న్యూఢిల్లీ, ఆగస్టు 29: డోక్లాంపై ప్రతిష్టంభన వీడినప్పటికీ... చైనా సైన్యం కదలికలపై కన్నేసి ఉంచాలని భారత్ నిర్ణయించింది. ఇందుకు అనుగుణంగా సిక్కిం సరిహద్దుల్లోని డోక్లాం ఔట్ పోస్టుల వద్ద భారత జవాన్లు కాపలా కాస్తున్నారు. చైనా సైన్యం కదలికలపై డేగ కన్ను వేసేందుకు అనువుగా ఎత్తైన ప్రాంతంలో కాపలా కాస్తున్నారు. ‘‘సిక్కిం-భూటాన్-టిబెట్ ట్రైజంక్షన్లో.. డోక్లాంకు 500మీటర్ల దూరంలోనే మనసైన్యం నిఘా ఉంచింది. అటువైపు నుంచి ఎలాంటి కదలికలు కనిపించినా వెంటనే రంగంలోకి దిగుతుంది. డోక్లాంలో యథాతథ స్థితి కాపాడటమే మన లక్ష్యం’’ అని రక్షణ శాఖ వర్గాలు తెలిపాయి. డోక్లాం వివాదాన్ని దౌత్యపరంగా పరిష్కరించుకోవడంపై గతంలో చైనా, అమెరికాలో భారత రాయబారిగా పనిచేసిన నిరుపమారావు స్వాగతించారు. ప్రస్తుతం ఆమె అమెరికాలోని ప్రతిష్ఠాత్మక విల్సన్ సెంటర్లో పబ్లిక్ పాలసీ ఫెలోగా వ్యవహరిస్తున్నారు. మరోవైపు, ప్రధాని మోదీ చైనా పర్యటన ఖరారైంది. వచ్చే నెల 3 నుంచి 5వరకు చైనాలోని జియామెన్లో జరిగే ‘బ్రిక్స్’ సదస్సులో ఆయన పాల్గొంటారు. మోదీ చైనా పర్యటనకు మార్గం సుగమం చేసేందుకే డోక్లాంపై చైనా వెనక్కి తగ్గినట్లు విశ్లేషకులు భావిస్తున్నారు. ‘‘చైనా అధ్యక్షుడి ఆహ్వానం మేరకు ప్రధాని మోదీ ఫుజియాన్ ప్రావిన్స్లోని జియామెన్ను సందర్శిస్తారు. అక్కడ సెప్టెంబరు 3 నుంచి 5వరకు జరిగే బ్రిక్స్ 9వ సదస్సుకు హాజరవుతారు’’ అని మంగళవారం భారత విదేశీ మంత్రిత్వ శాఖ అధికారికంగా ప్రకటించింది. బ్రిక్స్ సదస్సు ముగిసిన అనంతరం ప్రధాని మయన్మార్కు వెళతారు. ఆ దేశ అధ్యక్షుడు యు హితిన్క్యాతో ద్వైపాక్షిక చర్చలు జరుపుతారు.
dooram nunche bharat nigha.. ‘dragan’ kadilite malli munduke!newdhilly, aagastu 29: doklampai pratishtambhana veedinappatikii... chaina sainyam kadalikalapai kannesi unchaalani bharat nirnayinchindi. induku anugunamgaa sikkim sarihaddulloni doklam out postula vadda bhaarata javaanlu kapala kaastunnaaru. chaina sainyam kadalikalapai dega kannu vesenduku anuvugaa ettaina praantamlo kapala kaastunnaaru. ‘‘sikkim-bhootan-tibet trisenctionlo.. doklanku 500meaterla dooramlone manasainyam nigha unchindi. atuvaipu nunchi elanti kadalikalu kanipinchinaa ventane rangamloki digutundi. doklaamlo yathaatatha sthiti kapadatame mana lakshyam’’ ani rakshana saakha vargaalu telipai. doklam vivaadaanni doutyaparamgaa parishkarinchukovadampai gatamlo chaina, americalo bhaarata rayabariga panichesina nirupamaaraavu swaagatinchaaru. prastutam aame americaloni pratishtaatmaka vilson centerlo pablic polasy pheloga vyavaharistunnaaru. marovaipu, pradhaani modii chaina paryatana khararaindi. vache nela 3 nunchi 5varaku chainaaloni jiamenlo jarige ‘bricks’ sadassulo aayana palgontaru. modii chaina paryatanaku maargam sugamam chesenduke doklampai chaina venakki tagginatlu vislaeshakulu bhaavistunnaaru. ‘‘chaina adhyakshudi aahvaanam meraku pradhaani modii fujian praavinslooni jiamennu sandarsistaaru. akkada septembaru 3 nunchi 5varaku jarige bricks 9va sadassuku haajaravutaaru’’ ani mangalavaaram bhaarata videshee mantritva saakha adhikaarikamgaa prakatinchindi. bricks sadassu mugisina anantaram pradhaani mayanmarku velataaru. aa desha adhyakshudu yu hitinkyaatho dwaipaakshika charchalu jaruputaaru.